REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/516-21

10. decembar 2021. godine

B e o g r a d

Z A P I S N I K

27. SEDNICE ODBORA ZA PRAVOSUĐE, DRŽAVNU UPRAVU

I LOKALNU SAMOUPRAVU, ODRŽANE 07. DECEMBRA 2021. GODINE

Sednica je počela u 09,00 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Đorđe Komlenski, Dejan Kesar, Nebojša Pavlović, Nenad Baroš, Đorđe Dabić, Biljana Pantić Pilja, Jelena Žarić Kovačević, Dragan M. Marković, Daniel Đivanović i Toma Fila.

Sednici je prisustvovala i: Dubravka Kralj, zamenik člana Vladana Zagrađanina.

Sednici nisu prisustvovali članovi Odbora: Sanja Lakić, dr Aleksandar Martinović i Sanja Jefić Branković, niti njihovi zamenici.

Sednici su prisustvovali i: Maja Mačužić Puzić, državni sekretar u Ministarstvu državne uprave i lokalne samouprave, Ivana Savićević, pomoćnik ministra državne uprave i lokalne samouprave i Gordana Pođanin**,** viši savetnik u Ministarstvu državne uprave i lokalne samouprave.

Pre utvrđivanja dnevnog reda predsedavajući je obavestio prisutne da nije bilo primedbi u pisanoj formi na zapisnike sa 22. i 23. sednice Odbora, pa je stavio na glasanje, a članovi i zamenici članova Odbora su **jednoglasno** usvojili Zapisnik 22. sednice održane 13. oktobra 2021. godine i Zapisnik 23. sednice održane 26. oktobra 2021. godine.

Predsednik Odbora je predložio da se na osnovu člana 76. Poslovnika Narodne skupštine na Dvadesetsedmoj sednici Odbora vodi zajednički načelni pretres o tačkama 1,2,3. i 4. predloženog dnevnog reda nakon čega će Odbor obaviti glasanje o svakoj tački posebno.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je stavio na glasanje, a članovi i zamenici članova Odbora su **većinom glasova** utvrdili sledeći

D n e v n i r e d:

1. Razmatranje Predloga zakona o izmenama Zakona o zaposlenima u javnim službama**,** koji je podnela Vlada (broj 011-2073/21 od 19. novembra 2021. godine), u načelu;
2. Razmatranje Predloga zakona o izmenama Zakona o sistemu plata zaposlenih u javnom sektoru**,** koji je podnela Vlada (broj 011-2074/21 od 19. novembra 2021. godine), u načelu;
3. Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**,** koji je podnela Vlada (broj 011-2070/21 od 19. novembra 2021. godine), u načelu;
4. Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**,** koji je podnela Vlada (broj 011-2068/21 od 19. novembra 2021. godine), u načelu.

**OBJEDINjENA RASPRAVA o 1,2,3 i 4 tački-** Razmatranje Predloga zakona o izmenama Zakona o zaposlenima u javnim službama**,** koji je podnela Vlada (broj 011-2073/21 od 19. novembra 2021. godine), u načelu; Razmatranje Predloga zakona o izmenama Zakona o sistemu plata zaposlenih u javnom sektoru**,** koji je podnela Vlada (broj 011-2074/21 od 19. novembra 2021. godine), u načelu; Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**,** koji je podnela Vlada (broj 011-2070/21 od 19. novembra 2021. godine), u načelu; Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**,** koji je podnela Vlada (broj 011-2068/21 od 19. novembra 2021. godine), u načelu.

Maja Mačužić Puzić je u uvodnom izlaganju upoznala prisutne sa setom zakona o sistemu plata zaposlenih u javnom sektoru, javnim agencijama i drugim organizacijama čiji je osnivač Republika Srbija, autonomna pokrajina ili jedinica lokalne samouprave.

Istakla je da je novi sistem plata zasnovan na ideji da će zaposleni u javnoj upravi za isti uporedivi posao dobijati istu platu, što u ovom trenutku nije tako.

Rekla je da prema važećim propisima postoje različiti kriterijumi i elementi za obračun plate u različitim delovima javne uprave, što rezultira da su plate zaposlenih neujednačene.

Naglasila je da postoji i neujednačenost između koeficijenata i osnovica za obračun plata zaposlenih, zbog čega je otežana procena i analiza finansijskih efekata na ukupan budžet za sva izdavanja koja se odnose na plate u javnom sektoru.

Istakla je da je sprovođenje finansijske analize u prethodnom periodu bilo otežano zbog ograničenih mogućnosti postojećeg informacionog sistema za obračun plata koji je u nadležnosti Uprave za trezor. Rekla je da je Ministarstvo državne uprave i lokalne samouprave neposredno od pojedinačnih korisnika javnih sredstava prikupilo podatke o visini i elementima na osnovu kojih se određuje plata zaposlenih za mesec mart 2021. godine i da je te podatke prosledilo Ministarstvu finansija, koje ove podatke ne smatra dovoljno pouzdanima za ocenu finansijskih efekata reforme.

Naglasila je da Ministarstvo finansija od 2019. godine radi na planiranju i uspostavljanju jedinstvenog informacionog sistema koji će biti izvor podataka za detaljne analize finansijskih i fiskalnih efekata predstojeće reforme, a sam sistem će biti funkcionalan 2024. godine, te da će do 2025. godine biti sprovedeni svi reformski procesi u vezi sa reformom plata zaposlenih u javnom sektoru.

Na kraju svog izlaganja istakla je da je proces reforme plata bio usporen usled epidemiološke situacije prouzrokovane pandemijom virusa COVID – 19, kao i da se iz tih razloga nisu sproveli pregovori sa sindikatima.

Predsednik je otvorio raspravu u vezi sa ovim tačkama dnevnog reda u kojoj je učestvovao doc. dr Mihailo Jokić.

**Doc. dr Mihailo Jokić** je izrazio nezadovoljstvo zbog nesprovedene reforme plata zaposlenih u javnom sektoru, javnim agencijama i drugim organizacijama čiji je osnivač Republika Srbija odnosno autonomna pokrajina ili jedinica lokalne samouprave.

Naglasio je da je trebalo obnoviti Službu društvenog knjigovodstva koja je po njegovom mišljenju odlično funkcionisala.

Istakao je da ne može da prihvati da Ministarstvo finansija nema uvid u visinu plata na nivou lokalne samouprave, posebno kada se radi o platama zaposlenih u javnim preduzećima.

Kako se niko više nije javio za reč, predsednik Odbora je zaključio je raspravu nakon čega je Odbor obavio glasanje o svakoj tački posebno.

**PRVA TAČKA**: Razmatranje Predloga zakona o izmenama Zakona o zaposlenima u javnim službama**,** koji je podnela Vlada (broj 011-2073/21 od 19. novembra 2021. godine), u načelu.

Predsednik Odbora je predložio da Odbor u skladu sa članom 155. stav 2. Poslovnika, odluči da predloži Narodnoj skupštini da prihvatiPredlog zakona o izmenama Zakona o zaposlenima u javnim službama, u načelu.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Dejan Kesar, član Odbora.

Članovi i zamenici članova Odbora su **jednoglasno** prihvatili navedeni predlog.

**DRUGA TAČKA:** Razmatranje Predloga zakona o izmenama Zakona o sistemu plata zaposlenih u javnom sektoru**,** koji je podnela Vlada (broj 011-2074/21 od 19. novembra 2021. godine), u načelu.

Predsednik Odbora je predložio da Odbor u skladu sa članom 155. stav 2. Poslovnika, odluči da predloži Narodnoj skupštini da prihvatiPredlog zakona o izmenama Zakona o sistemu plata zaposlenih u javnom sektoru, u načelu.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Dejan Kesar, član Odbora.

Članovi i zamenici članova Odbora su **jednoglasno** prihvatili navedeni predlog.

**TREĆA TAČKA:** Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**,** koji je podnela Vlada (broj 011-2070/21 od 19. novembra 2021. godine), u načelu.

Predsednik Odbora je predložio da Odbor u skladu sa članom 155. stav 2. Poslovnika, odluči da predloži Narodnoj skupštini da prihvatiPredlog zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**,** u načelu.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Dejan Kesar, član Odbora.

Članovi i zamenici članova Odbora su **jednoglasno** prihvatili navedeni predlog.

**ČETVRTA TAČKA:** Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**,** koji je podnela Vlada (broj 011-2068/21 od 19. novembra 2021. godine), u načelu.

Predsednik Odbora je predložio da Odbor u skladu sa članom 155. stav 2. Poslovnika, odluči da predloži Narodnoj skupštini da prihvatiPredlog zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**,** koji je podnela Vlada (broj 011-2068/21 od 19. novembra 2021. godine), u načelu.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Dejan Kesar, član Odbora.

Članovi i zamenici članova Odbora su **jednoglasno** prihvatili navedeni predlog.

Sednica je završena u 09,20 časova.

SEKRETAR PREDSEDNIK

Sanja Pecelj Vladimir Đukanović